# OBČINAGORNJI GRAD

## OBČINSKI SVET

Attemsov trg 3,

3342 Gornji Grad

🕿 **tel:** (03) 839-18-50

 **10**

🖨 **fax:** (03) 839-18-64

🖂 **E-mail:** obcina@gornji-grad.si

Datum: 19.05.2015

**Predlog sklepa:**

Naziv gradiva:  **Sklep o financiranju političnih strank v Občini Gornji Grad**

Pravna podlaga: 16. člen Statuta Občine Gornji Grad (UG ZSO št. 03/11-UPB in 05/12)

 26. člen Zakona o političnih strankah (Uradni list RS, št. 100/05-UPB1,

 103/07, 99/13 in 46/14)

Predlagatelj: Stanko Ogradi, župan

Pripravil: Občinska uprava

Poroča: Podbrežnik Erika, sodelavka občinske uprave

**Predlog sklepa:**

**Občinski svet Občine Gornji Grad potrdi Sklep o financiranju političnih strank v Občini Gornji Grad v vsebini kot je predložen.**

**Obrazložitev predloga Sklepa o financiranju političnih strank**

**Pravna podlaga:**

Pravna temelja za sprejem predloga Sklepa o financiranju političnih strank v Občini Gornji Grad sta 26. člen Zakona o političnih strankah (Uradni list RS, št. 100/05-UPB1, 103/07, 99/13 in 46/14), ki določa pogoje in način pridobivanja sredstev za politične stranke iz proračuna občine ter 16. člen Statuta Občine Gornji Grad (Uradno glasilo ZSO, št. 03/11-UPB in 05/12), ki določa pristojnosti občinskega sveta, med drugim tudi, da občinski svet odloča o zadevah, ki jih določa zakon.

**Razlogi in cilji, zaradi katerih je sklep potreben**

Zakon o političnih strankah v 26. členu določa, da lokalne skupnosti financirajo politične stranke, o čemer odloči pristojni organ občine. Politična stranka pridobi sredstva iz proračuna lokalne skupnosti, če je dobila najmanj polovico števila glasov, potrebnih za izvolitev enega člana občinskega sveta, ki ga dobimo, če število veljavnih glasov delimo s številom mest v občinskem svetu.

Občinski svet določi, da stranka, ki je kandidirala kandidatke oziroma kandidate na zadnjih volitvah v občinski svet, dobi sredstva iz proračuna lokalne skupnosti, sorazmerno številu glasov volivcev, ki jih je dobila na volitvah. Da bi politične stranke pridobile sredstva iz proračuna občine, predlagamo, da občinski svet sprejme predlog Sklepa o financiranju političnih strank v Občini Gornji Grad.

**Ocena finančnih posledic**

V skladu s 26. členom Zakona o političnih strankah se višina sredstev, namenjenih za financiranje političnih strank, določi v proračunu občine za posamezno proračunsko leto. Pri opredelitvi višine sredstev se izhaja iz izhodišča, da le-ta ne smejo presegati 0,6% sredstev, ki jih ima lokalna skupnost opredeljene po predpisih, ki urejajo financiranje občin in s katerimi lahko zagotovi izvajanje ustavnih in zakonskih nalog za tekoče leto.

V letu 2015 je v proračunu za namen financiranja političnih strank predvideno 500,00 EUR, zato sprejeti sklep za letos ne pomeni dodatnih obveznosti za občino. V prihodnosti pa bodo dodatne finančne obveznosti za občino odvisne od tega, koliko bo finančnih sredstev v proračunu občine namenjenih financiranju političnih strank. Višina financiranja skladno z zakonom letno ne sme presegati prej omenjenih 0,6% primerne porabe občine, kar bi za leto 2015 pomenilo 10.753,78 EUR.

**Ocena stanja**

Na volitvah v Občinski svet Občine Gornji Grad, ki so bile dne 5. oktobra 2014, so predlagatelji, ki so kandidirali kandidatke oziroma kandidate prejeli naslednje število glasov:

Rezultati volitev v občinski svet – VOLILNA ENOTA 1

|  |  |  |  |  |
| --- | --- | --- | --- | --- |
| **Št.** | **Ime liste/predlagatelja** | **Število glasov** | **Št. članov OS** | **Izračun št. glasov** |
| 1. | Nova Slovenija – Krščanski demokrati | 390 | 3 | **130** |
| 2. | SMC - Stranka Mira Cerarja | 305 | 3 | **102** |
| 3. | SDS – Slovenska demokratska stranka | 101 | 3 | **34** |
| 4. | SLS – Slovenska ljudska stranka | 212 | 3 | **71** |
| 5. | Ostale nestrankarske liste skupaj | 357 | 3 | **119** |

Rezultati volitev v občinski svet – VOLILNA ENOTA 2

|  |  |  |  |  |
| --- | --- | --- | --- | --- |
| **Št.** | **Ime liste/predlagatelja** | **Število glasov** | **Št. članov OS** | **Izračun št. glasov** |
| 1. | SMC - Stranka Mira Cerarja | 28 | 1 | **28** |
| 2. | SLS – Slovenska ljudska stranka | 50 | 1 | **50** |

Rezultati volitev v občinski svet – VOLILNA ENOTA 3

|  |  |  |  |  |
| --- | --- | --- | --- | --- |
| **Št.** | **Ime liste/predlagatelja** | **Število glasov** | **Št. članov OS** | **Izračun št. glasov** |
| 1. | SMC - Stranka Mira Cerarja | 26 | 1 | **26** |
| 2. | SLS – Slovenska ljudska stranka | 55 | 1 | **55** |

Rezultati volitev v občinski svet – VOLILNA ENOTA 4

|  |  |  |  |  |
| --- | --- | --- | --- | --- |
| **Št.** | **Ime liste/predlagatelja** | **Število glasov** | **Št. članov OS** | **Izračun št. glasov** |
| 1. | Nova Slovenija – Krščanski demokrati | 61 | 3 | **20** |
| 2. | SMC - Stranka Mira Cerarja | 410 | 3 | **137** |
| 3. | SDS – Slovenska demokratska stranka | 35 | 3 | **12** |
| 4. | SLS – Slovenska ljudska stranka | 156 | 3 | **52** |
| 5. | Ostale nestrankarske liste skupaj | 241 | 3 | **80** |

Rezultati volitev v občinski svet – VOLILNA ENOTA 5

|  |  |  |  |  |
| --- | --- | --- | --- | --- |
| **Št.** | **Ime liste/predlagatelja** | **Število glasov** | **Št. članov OS** | **Izračun št. glasov** |
| 1. | Nova Slovenija – Krščanski demokrati | 97 | 3 | **32** |
| 2. | SMC - Stranka Mira Cerarja | 322 | 3 | **107** |
| 3. | SDS – Slovenska demokratska stranka | 79 | 3 | **26** |
| 4. | SLS – Slovenska ljudska stranka | 34 | 3 | **11** |
| 5. | DESUS – Demokratska strankaupokojencev Slovenije  | 67 | 3 | **22** |
| 6.  | Ostale nestrankarske liste skupaj | 96 | 3 | **32** |

Število glasov po posameznih predlagateljih za volitve v občinski svet za mandat 2014-2018

|  |  |  |  |
| --- | --- | --- | --- |
| **Št.** | **Ime liste/predlagatelja** | **Število glasov** | **Izračun št. glasov** |
| 1. | SMC - Stranka Mira Cerarja | 1091 | **400** |
| 2. | SLS – Slovenska ljudska stranka | 507 | **239** |
| 3. | Nova Slovenija – Krščanski demokrati | 548 | **182** |
| 4. | SDS – Slovenska demokratska stranka | 215 | **72** |
| 5. | DESUS – Demokratska strankaupokojencev Slovenije  | 67 | **22** |
| 6. | Ostale nestrankarske liste skupaj | 694 | **231** |
|  | **SKUPAJ OBČINA** | 3122 | **1146** |

**Polovica števila glasov za izvolitev enega člana OS 1146:11:2= 52**

Za izvolitev enega člana občinskega sveta je, na osnovi zakona določenega izračuna števila veljavnih glasov, bilo potrebno 104 glasov, polovica od tega je 52 glasov. Do financiranja so opravičene stranke, ki so na zadnjih volitvah prejele 52 ali več veljavno izračunanih glasov.

**Število glasov političnih strank, ki so upravičene do financiranja iz proračuna občine in delež sredstev, ki pripada posamezni stranki v mandatnem obdobju 2014-2018**

|  |  |  |  |  |
| --- | --- | --- | --- | --- |
| **Št.** | **Ime liste/predlagatelja** | **Število vseh glasov** | **Število izračunanih glasov** | **Delež financiranja strank** |
| 1. | SMC - Stranka Mira Cerarja | 1091 | **400** | **44,79%** |
| 2. | SLS – Slovenska ljudska stranka | 507 | **239** | **26,77%** |
| 3. | Nova Slovenija – Krščanski demokrati | 548 | **182** | **20,38%** |
| 4. | SDS – Slovenska demokratska stranka | 215 | **72** | **8,06%** |
|  | **SKUPAJ**  | 2361 | **893** | **100,00%** |

**Predlog sklepa:**

Na podlagi 26. člena Zakona o političnih strankah (Uradni list RS, št. 100/05 – UBP1, 103/07, 99/13 in 46/14) ter 16. člena Statuta Občine Gornji Grad (Uradno glasilo ZSO, št. 03/11-UPB in 05/12) je Občinski svet Občine Gornji Grad na \_\_\_ redni seji dne \_\_\_\_\_\_\_\_\_\_\_\_\_\_ sprejel

**S K L E P
o financiranju političnih strank v Občini Gornji Grad**

**1. člen**

Politična stranka, ki je kandidirala kandidatke oziroma kandidate na zadnjih volitvah za Občinski svet Občine Gornji Grad (v nadaljevanju: Občina), dobi sredstva iz proračuna Občine sorazmerno številu glasov volivcev, ki jih je dobila na volitvah.

Volitve v Občinski svet Občine so bile izvedene po večinskem volilnem sistemu, zato se število veljavnih glasov posamezne stranke izračuna tako, da se glasove, ki so jih stranke dobile na volitvah v posamezni volilni enoti, deli s številom članov Občinskega sveta Občine, ki se volijo v tej volilni enoti.

**2. člen**

Politična stranka pridobi sredstva iz proračuna Občine, če je dobila najmanj polovico števila glasov, potrebnih za izvolitev enega člana Občinskega sveta Občine. Število glasov, ki so potrebni za izvolitev enega člana občinskega sveta, se določi na osnovi vsote vseh veljavno izračunanih glasov, ugotovljenih na podlagi določil iz prvega člena.

**3. člen**

Občina določi višino sredstev, namenjenih za financiranje političnih strank, v proračunu Občine za posamezno proračunsko leto.

Višina sredstev ne sme presegati 0,6% sredstev, ki jih ima lokalna skupnost zagotovljene po predpisih, ki urejajo financiranje občin in s katerimi zagotovi izvajanje ustavnih in zakonskih nalog.

**4. člen**

Sredstva se političnim strankam, ki so po tem sklepu upravičene do sredstev, nakažejo enkrat letno, najkasneje do konca junija tekočega leta

**5. člen**

Sklep začne veljati naslednji dan po objavi v Uradnem glasilu slovenskih občin.

Št. \_\_\_\_\_\_\_\_\_\_\_\_\_\_\_\_\_\_\_\_\_\_

Gornji Grad, dne \_\_\_\_\_\_\_\_\_\_\_\_\_\_\_\_\_

Župan Občine Gornji Grad

 Stanko OGRADI, l.r.